**პროექტის სახელწოდება:** „ევროპულ სტანდარტებთან სამხრეთ კავკასიის სამართლებრივი დაახლოება“

**პროექტის** **N:** **17.2129.9-004.00**

**მომსახურების შესრულების ვადა:** **15.11.2018 – 28.02.2019**

**ტენდერის განაცხადი**

**საჯარო სამსახურში დასაქმებულ პირთა ეთიკის საკითხებში ელექტრონული სასწავლო კურსის შემუშავება**

გერმანიის საერთაშორისო თანამშრომლობის საზოგადოების (GIZ) რეგიონული პროგრამის ,,ევროპულ სტანდარტებთან სამხრეთ კავკასიის სამართლებრივი დაახლოება“ იწვევს ტენდერში მონაწილეობის მსურველებს, რომლებსაც აქვთ ელექტრონული სასწავლო კურსის (შემდგომში - e-course) შემუშავების გამოცდილება, მონაწილეობის მისაღებად იწვევს ტენდერში შემდეგი პირობებით:

**1. ზოგადი აღწერილობა**

2017 წლის 20 აპრილს საქართველოს მთავრობამ დადგენილების სახით პირველად დაამტკიცა საჯარო სამსახურში დასაქმებული პირებისთვის უნიფიცირებული საქართველოს საჯარო სამსახურში ეთიკისა და ქცევის ზოგადი წესები. გასულ წლებში საჯარო სამსახურის ბიუროსთან ერთად შემუშავდა სპეციალური ეთიკის სასწავლო კურსი, ასევე გერმანიის მოხელეთა ფედერალურ აკადემიასთან (DBB Akademie) ერთად გადამზადდა და სერტიფიცირება გაიარა ტრენერებმა. ტრენერების მიერ ეთიკის საკითხებში ტრენინგი ჩაუტარდა დაახლ. 600 საჯარო მოსამსახურეს. აღნიშნული კურსს თან სდევდა სპეციალური სახელმძღვანელოს შექმნა. მთავრობის მიერ უნიფიცირებული წესების მიღების შემდეგ, ასევე შეიქმნა საქართველოს საჯარო სამსახურში ეთიკისა და ქცევის ზოგადი წესების პირველი კომენტარი. დადგენილების ეფექტიანად და სწორად იმპლემენტაციისთვის, ასევე საჯარო სამსახურის ბიუროსთან ერთად შეიქმნა ეთიკის პლატფორმა, რომლის მიზანია წელიწადში ორჯერ პრაქტიკაში არსებული პრობლემებისა თუ შემთხვევების იდენტიფიცირება, მათი განხილვა და ერთიანი მიდგომის ჩამოყალიბება.

დღეისათვის საჯარო სამსახურში დასაქმებულთა რიცხვი დაახლ. 40.000 მოიცავს, როგორც ცენტრალურ ასევე თვითმმართველობის დონეზე. იმისათვის, რომ სრულად იქნეს უზრუნველყოფილი ეთიკური და კეთილსინდისიერი პროფესიული გარემოს ჩამოყალიბება და საჯარო სამსახურში დასაქმებულ ყველა პირს მიეცეს გადამზადებისა და ცნობიერების ამაღლების შესაძლებლობა, საჯარო სამსახურის ბიუროსთან შეთანხმებით დაიგეგმა პირველი ელექტრონული მოდულის შექმნა ეთიკის საკითხებში.

**2. ელექტრონული კურსის მიზანი**

ელექტრონული კურსის მიზანია საქართველოს საჯარო სამსახურში ეთიკისა და ქცევის ზოგადი წესების შესახებ ცოდნის მიღება, მისი გამოყენების ერთგვაროვანი პრაქტიკის ჩამოყალიბების ხელშეწყობა ამავდროულად, საჯარო მოსამსახურეებში ეთიკური გარემოსა და კეთილსინდისიერების მნიშვნელობის წახალისება, საქართველოს კანონმდებლობით დადგენილი პროფესიული სტანდარტებისა და კორუფციის პრევენციის მექანიზმების შესახებ ცნობიერების ამაღლების გზით.

სწავლების ელექტრონული მოდელის მეშვეობით, შესაძლებელი გახდება საჯარო მოსამსახურეთა დისტანციურად გადამზადება საჯარო სამსახურში ეთიკისა და ქცევის ზოგადი წესების შესახებ. კურსის ფარგლებში ისინი, სამუშაო ადგილისა და გარემოს დატოვების გარეშე, მიიღებენ ინფორმაციას საჯარო დაწესებულებაში „ეთიკისა და ქცევის ზოგადი წესების განსაზღვრის შესახებ“ საქართველოს მთავრობის დადგენილებით გათვალისწინებული ცნებებისა და მათი პრაქტიკაში გამოყენების შესახებ, რაც გრძელვადიან პერსპექტივაში მიზნად ისახავს შესაძლო გადაცდომების, ინტერესთა კონფლიქტის შემთხვევების. ასევე, ეთიკის ნორმებისა და ქცევის ზოგადი წესების დარღვევის თავიდან აცილებას.

**3. ელექტრონული კურსის მოკლე მონახაზი**

შინაარსობრივად კურსი უნდა იყოს აგებული თემატურად და თანმიმდევრულად მოიცავდეს ყველა იმ პრინციპსა თუ ქცევის სტანდარტებს, რომელიც განსაზღვრულია საქართველოს მთავრობის დადგენილებით „საჯარო დაწესებულებაში ეთიკისა და ქცევის ზოგადი წესების განსაზღვრის შესახებ“. კურსი უნდა იმეორებდეს და მიყვებოდეს დადგენილებით განსაზღვრულ თემატურ სტრუქტურას.

*ელექტრონული კურსის შინაარსობრივი მხარე*

ელექტრონული კურსი უნდა შედგებოდეს თემატური მოდულებისგან, ხოლო თოთოეული მოდული, საჭიროებისამებრ, უნდა იშლებოდეს გაკვეთილებად. ელექტრონული კურსი და მისი თოთოეული მოდული შინაარსობრივად უნდა მოიცავდეს:

* შესავალ ნაწილს
* ეთიკის მნიშვნელობა საჯარო მოხელეებისათვის, საჯარო დაწესებულებისა და ზოგადად საჯარო სამსახურისთვის
* ეთიკისა და კორუფციის პრევენციის მექანიზმებთან დაკავშირებულ საკანონმდებლო ჩარჩოს
* საკვანძო პრინციპებისა და ცნებების განმარტებებს
* ქცევის წესებსა და პრინციპებს
* პოტენციური თუ რეალური ეთიკური პათოლოგიების იდენტიფიცირებისა და მათზე რეაგირების მექანიზმებს
* ეთიკური გადაწყვეტილების მიღების გზებს
* საკანონმდებლო რეგულაციებს ინტერესთა შეუთავსებლობასთან, შეუთავსებელ საქმიანობასთან და საჩუქართან დაკავშირებით
* ე.წ. „რბილი“ ნორმებისა (soft rules) თუ მექანიზმების შესახებ ინფორმაციას (დისკუსიები, შეხვედრები და ა.შ.)
* ხელმძღვანელის როლის მნიშვნელობას და ქცევის სტანდარტებს
* იმ ორგანოების შესახებ ინფორმაციას, რომელსაც მიმართავს მოსამსახურე არაეთიკური გადაცდომისა თუ ეთიკური დილემის არსებობის შემთხვევაში
* არაეთიკური გადაცდომის შედეგების შესახებ ინფორმაციას (მაგ. დისციპლინური წარმოების დაწყება)
* შემაჯამებელ ნაწილს
* თვით-შეფასების ნაწილს

აღნიშნული საკითხები უნდა იქნეს გათვალისწინებული თოთოეულ მოდულში თემატური საჭიროების შესაბამისად. ელექტრონული კურსის თოთოეული თემატური მოდული დატვირთული უნდა იყოს პრაქტიკული მაგალითებით და არაეთიკური შემთხვევებით, რომელთა წინაშეც შესაძლოა დადგეს საჯარო მოსამსახურე ყოველდღიური საქმიანობისას.

***4.* ელექტრონული კურსის ტექნიკური და მეთოდოლოგიური მხარე**

ელექტრონული კურსის შინაარსობრივი ნაწილი არ უნდა იყოს გადატვირთული სპეციალური ტერმინოლოგიითა და დიდი ტექსტებით, უნდა იყოს მარტივად აღსაქმელი, მთავარი მესიჯები უნდა იყოს მკაფიო, მოკლე და კონკრეტული. თემატიკით დაინტერესების შემთხვევაში დეტალური ინფორმაციის მიღება მონაწილეს უნდა შეეძლოს დამატებითი ლიტერატურის მეშვეობით.

ელექტრონული კურსის თოთოეულ მოდულში მოცემული უნდა იყოს მოდულში განხილულ თემატიკასთან დაკავშირებული დამატებითი სასწავლო რესურსები (გზამკვლევები, სახელმძღვანელოები, კომენტარები და ა.შ.)

ელექტრონული კურსი უნდა იყოს ინტერაქტიული და წაახალისოს მონაწილეთა ჩართულობა სხვადასხვა ინტერაქტიული მეთოდების გამოყენებით (ღია კითხვები, ვიდეო მასალა, კონკრეტული არაეთიკური პათოლოგიების მაგალითები და ა.შ.)

ელექტრონული კურსს უნდა ჰქონდეს მარტივი და მომხმარებელზე ორიენტირებული ნავიგაციის სისტემა, რათა კურსის გავლა მოახერხოს ყველა საჯარო მოსამსახურემ.

ასევე, თავიდანვე უნდა იყოს გათვალისწინებული მენეჯერებისათვის განხვავებული კურსის (შინაარსი, აქცენტები და სხვ.) შეთავაზების შესაძლებლობა (მათ შორის შესაძლებელია უფრო მეტი ყურადღებაც დაეთმოს მომზადებისას).

ამასთანავე, ელექტრონული კურსი უნდა მოეწყოს ტექნიკურად იმგვარად, რომ მომხმარებელს არ ჰქონდეს სისტემის მოტყუების შესაძლებლობა. უზრუნველყოფილი უნდა იყოს, რომ მომხმარებელი ბოლომდე გაეცნოს კურსზე განთავსებულ მასალას და არ გაუშვას იგი მხოლოდ ფორმალურად. კერძოდ, მომხმარებლის მიერ გაშვებული კურსის ფანჯრის ჩახურვის შემთხვევაში, კურსი უნდა წყდებოდეს (მაგ. ვიდეო ან აუდიო მასალა) და ელოდებოდეს მომხმარებლის მიერ ფანჯრის გააქტიურებას. ყოველი შეთავაზებული საინფორმაციო რგოლის შემდგომ მომხმარებელი პასუხს უნდა სცემდეს კითხვებს მასალიდან, რომლის 5-ჯერ შეცდომით გაცემის შემთხვევაში კურსი უნდა წყდებოდეს და მომხმარებელს ამისამართებდეს კურსის ხელახალ გასავლელად.

სასწავლო კურს უნდა ქონდეს მომხმარებელთათვის ადვილად ადაპტირებადი ინტერფეისი.

სასწავლო კურსს უნდა გააჩნდეს ქართულენოვანი ინტერფეისი და Unicode სტანდარტის მხარდაჭერა.

სასწავლო კურსი გათვლილი უნდა იყოს საჭირო რაოდენობის მომხმარებლის მიერ მის ერთდროულ გამოყენებაზე.

სასწავლო კურსი უნდა იყოს ინტეგრირებადი სხვა ელექტრონულ პლატფორმებზე და მარტივად განახლებადი.

*ელექტრონული კურსის ხანგრძლივობა*

კურსი უნდა შედგებოდეს 4 მოდულისგან და ეფუძნებოდეს ეთიკის კოდექსის შინაარსს. თითოეული მოდული უნდა გრძელდებოდეს 3 საათი, ხოლო კურსის ხანგრძლივობა არ უნდა აღემატებოდეს 12 საათს.

ელექტრონული კურსი ტექნიკურად უნდა აძლევდეს მოსამსახურეს შესაძლებლობას აღნიშნული ხანგძლივობა გადაანაწილოს მისი საჭიროებიდან გამომდინარე. თუმცა, ელექტრონული კურსი უნდა გაიაროს დაწყებიდან წინასწარ დადგენილი ვადის განმავლობაში.

**რა უნდა მიიღოს მონაწილემ**

კურსის ფარგლებში მონაწილეს უნდა შეექმნას წარმოდგენა, თუ როგორი უნდა იყოს კეთილსინდისიერი საჯარო მოხელე და რას ითვალისწინებს ეთიკის კოდექსი ამ მიმართულებით. მონაწილე ასევე გაეცნობა ინტერესთა კონფლიქტის შესახებ კონკრეტულ მაგალითებს არაეთიკური პათოლოგიებსა თუ დილემებზე. ელექტრონული კურსის ფარგლებში მონაწილეს შეექმნება წარმოდგენა, თუ რა არის არაეთიკური ქცევა/კორუფცია და გადაცდომა, ასევე, რა შედეგები შეიძლება დადგეს აღნიშნულ შემთხვევებში. ელექტრონული კურსის გავლის შემდეგ მონაწილე:

* უნდა იცნობდეს იმ ძირითად პრინციპებსა და ღირებულებებს, რომლებიც განსაზღვრულია ეთიკის კოდექსით
* უნდა იცოდეს ეთიკისა და კორუფციის პრევენციის მექანიზმების შესახებ საკანონმდებლო ჩარჩო
* უნდა შეძლოს რეაგირება კონკრეტული არაეთიკური პათოლოგიების წარმოშობის შემთხვევაში
* უნდა იცოდეს ქცევის პროფესიულ სტანდარტები და ჰქონდეს შესაძლებლობა იმოქმედოს ამ სტანდარტების შესაბამისად
* უნდა ახდენდეს რეალური თუ პოტენციური ინტერესთა კონფლიქტის იდენტიფიცირებას და იცნობდეს მასზე რეაგირების მექანიზმებს
* უნდა მიიღოს ინფორმაცია არამხოლოდ სამართლებრივი აქტებით გათვალისწინებულ პრევენციულ თუ რეპრესიულ მექანიზმებზე, არამედ ე.წ. „რბილი“ ნორმებისა და მექანიზმების არსებობის შესახებ
* უნდა იცოდეს რომელ ორგანოს მიმართოს არაეთიკური შემთხვევების დადგომისას

**5. მეთოდოლოგია**

ელექტრონული კურსი უნდა ითვალისწინებდეს თვითშეფასების მექანიზმს. თოთოეული მოდული უნდა მოიცავდეს თვითშეფასების მექანიზმს მოდულის დასრულებისას ან თოთოეული გაკვეთილის დასრულებისას. შესაძლებელია თვითშეფასების მექანიზმი გათვალისწინებულ იქნეს ასევე ელექტრონული კურსის ბოლოშიც.

თვითშეფასება უნდა განხორციელდეს სხვადასხვა მეთოდების გამოყენებით: ღია და დახურული კითხვები, ტესტები, კონკრეტული შემთხვევაზე გადაწყვეტილების მიღება და სხვა. თოთოეული მეთოდს უნდა ქონდეს სწორი პასუხის ნახვის საშუალება და იძლეოდეს მოკლე განმარტებებს სწორ პასუხთან დაკავშირებით.

ელექტრონული კურსის მოდულები უნდა მოიცავდეს როგორც ტექსტურ მასალას, ისე პრაქტიკულ მაგალითებს, მოკლე ვიდეოებს, ინსტრუქციებს, რჩევებს, საკვანძო მესიჯებს, ანიმაციებს და სხვა.

კურსის ბოლოს განსაზღვრული უნდა იყოს ზღვარი, რომლის გადალახვის შემდეგაც კურსი ჩაითვლება წარმატებით გავლილად და მონაწილეს გადაეცემა სერტიფიკატი.

კურსის წარმატებით გავლის შემდეგ მსმენლს უნდა ქონდეს კურსის შეფასების უკუკავშირის მიცემის საშუალება.

საჯარო სამსახურის ბიუროს აუცილებლად უნდა ჰქონდეს წვდომა ანალიტიკურ და სტატისტიკურ ინფორმაზიაზე, მაგალითად რამდენმა გაიარა, რა საკითხები იყო ყველაზე პრობლემური, საინტერესო და სხვ. ასევე, შესაძლებელია სტატისტიკის ნაწილის გასაჯაროების ელემენტის გათვალისწინება.

**6. სამიზნე აუდიტორია**

ელექტრონული კურსის სამიზნე ჯგუფებს წარმოადგენენ:

* საჯარო მოსამსახურეები - პროფესიული საჯარო მოხელეები და ადმინისტრაციული ხელშეკრულებით დასაქმებული პირები
* ხელმძღვანელ თანამდებობაზე დასაქმებული პირები
* საჯარო დაწესებულებაში შრომითი ხელშეკრულებით დასაქმებული პირები
* საჯარო სამართლის იურიდიულ პირში დასაქმებული მოსამსახურეები.

ელექტრონული კურსის გავლა სავალდებულო უნდა იყოს ყველა საჯარო მოსამსახურისათვის, მათ შორის ახლად დანიშნული საჯარო მოსამსახურეებისათვის და მენეჯერებისთვის. ასევე,სსიპ-ში დასაქმებული მოსამსახურეებისათვის.

ადმინისტრაციული და შრომითი ხელშეკრულებით დასაქმებული პირებისათვის ელექტრონული კურსი იქნება სარეკომენდაციო.

**7. კურსის მოდულები**

|  |  |
| --- | --- |
| **მოდულის სახელწოდება** | **მოდულის ხანგრძლივობა** |
| **მოდული 1 - შესავალი და ზოგადი საკანონმდებლო ჩარჩო ეთიკისა და ანტი-კორუფციული მექანიზმების შესახებ**  *სტრუქტურა:*  შესავალი (ვიდეო / განმეორებითი თითოეულ მოდულში) “კეთილსინდისიერი საჯარო მოხელე“  კურსის მოდულის/შედეგის/მნიშვნელობის PowerPoint პრეზენტაცია  თემატური პრეზენტაცია (შერჩეული ტექსტი)/ (დადგენილება)  (დავალების ფორმატი და ეტაპები მოგვიანებით დაზუსტდება) | 3 საათი |
| **მოდული 2 - საჯარო მოსამსახურის ურთიერთობა სახელმწიფოსა და საზოგადოებასთან (3 საათი)**  *სტრუქტურა:*  შესავალი (ვიდეო / განმეორებითი თითოეულ მოდულში)  კურსის მოდულის/შედეგის/მნიშვნელობის PowerPoint პრეზენტაცია  თემატური პრეზენტაცია (შერჩეული ტექსტი) / (დადგენილება)  (დავალების ფორმატი და ეტაპები მოგვიანებით დაზუსტდება) | 3 საათი |
| **მოდული 3 - ქცევის პროფესიული სტანდარტები**  *სტრუქტურა:*  შესავალი (ვიდეო / განმეორებითი თითოეულ მოდულში)  კურსის მოდულის/შედეგის/მნიშვნელობის PowerPoint პრეზენტაცია  თემატური პრეზენტაცია (შერჩეული ტექსტი) / (დადგენილება)  (დავალების ფორმატი და ეტაპები მოგვიანებით დაზუსტდება) | 3 საათი |
| **მოდული 4 - ეთიკის კოდექსის გამოყენება პრაქტიკაში/ პრევენციული და რეპრესიული მექანიზმები (3 საათი)**  *სტრუქტურა:*  შესავალი (ვიდეო / განმეორებითი თითოეულ მოდულში)  კურსის მოდულის/შედეგის/მნიშვნელობის PowerPoint პრეზენტაცია  თემატური პრეზენტაცია (შერჩეული ტექსტი) / (დადგენილება)  (დავალების ფორმატი და ეტაპები მოგვიანებით დაზუსტდება) | 3 საათი |

**8. ტენდერში მონაწილეობის მსურველი და სატენდერო მოთხოვნები**

1. პრეტენდენტს უნდა ქონდეს სწავლების ელექტრონული პლატფორმების ან/და ცალკეული ელექტრონული სასწავლო მოდულის შექმნის გამოცდილება და წარმოადგინოს აღნიშნულის დამადასტურებელი დოკუმენტაცია.
2. ტენდერში მონაწილე პრეტენდენტმა უნდა წარმოადგინოს ეთიკის ელექტრონული სასწავლო მოდულის შექმნის კონცეპტუალური ხედვა (შინაარსობრივი წინადადება) და მომსახურების დეტალური დაანგარიშება/ხარჯი (საფასო შემოთავაზება).

**9. ფინანსური პირობები**

მოთხოვნის შემთხვევაში პრედენდენტმა უნდა წარმოადგინოს უპირობო და გამოუხმობადი საბანკო გარანტია.

**10. ელექტრონული კურსის შინაარსი**

ელექტრონული კურსის შინაარსი (კონტენტი) განისაზღვრება და შეიქმნება საჯარო სამსახურის ბიუროსა და ტენდერში გამარჯვებული კომპანიის წარმომადგენლებთან მჭიდრო თანამშრომლობით.